Nous Jehans de Vienne, sires de Mirebel, faisons savoir à touz... que nous, de nostre bone volunté et pour noz besoignes faire, avons vendu et outroié, pour nous et pour noz hoirs à touzjoursmais, à noble baron et saige mons. Jehan de Chalon, signour d’Allay, et es suens, la vile de Cuvier, assise ou val de Mieges, et quanque nous avons ne poons avoir de droit ne de action en ladite vile ne es apartenances d’yceley, pour le pris de Vc livres de petit tornois, lesquels nous avons eues et receues doudit mons. Jehan de Chalon en bons deniers nombrez, convertiz et tornez en nostre profit, et bien nous en tegnons por paiez. En tesmoignaige de laquel chose, nous avons mis nostre seel en ces presentes lettres, et avons prié et requis venerables persones et discretes le chapitre de Saint-Anathoile de Salins que mete son seal en ces lettres avec le nostre... Faites et donées le sambadi après la quinzaine des apostres saint Pierre et saint Poul, l’an Nostre Signour corrant per mil CCC et dous.